**O B R A Z L O Ž E NJ E**

1. OSNOV ZA DONOŠENJE ODLUKE

Zakon o sustavu strateškog planiranja i upravljanja razvojem Republike Hrvatske („Narodne novine“, broj 123/17), kojim Zakonom se uređuje sustav strateškog planiranja i upravljanje javnim politikama odnosno priprema, izrada, provedba, izvješćivanje, praćenje provedbe i učinaka te vrednovanje akata strateškog planiranja za oblikovanje i provedbu javnih politika koje sukladno svojim nadležnostima izrađuju, donose i provode javna tijela.

Sustav strateškog planiranja i upravljanja razvojem temelji se na načelima točnosti i cjelovitosti, učinkovitosti i djelotvornosti, odgovornosti i usmjerenosti na rezultat, održivosti, partnerstva i transparentnosti, te akti strateškog planiranja izrađuju se i provode u skladu s tim načelima.

Statut Općine Sveta Nedelja („Službene novine Općine Sveta Nedelja“, broj 11/18. i 3/21) u članku 49. propisuje je da općinski načelnik upravlja prihodima i rashodima općine, upravo Akcijskim planom razrađeni su projekti za financiranje i iz proračunskih sredstava, a svakako će u određenoj mjeri doprinijeti jačanju fiskalnog kapaciteta proračuna.

1. RAZLOZI ZA DONOŠENJE OVE ODLUKE

Akcijski plan Općine Sveta Nedelja za razdoblje od 2022. do 2025. godine predstavlja ključni operativni dokument provedbe strateški važnih razvojnih projekata, koji će izravno i neizravno doprinijeti društvenom i gospodarskom razvoju Općine Sveta Nedelja.

Analizom razvojnih potreba i izazova, strateških razvojnih dokumenata Općine, prostorno-planske dokumentacije, te županijskih i nacionalnih strateških dokumenata, odabrani su projekti koje Općina može pripremiti i implementirati u narednom razdoblju, a sukladno raspoloživim financijskim, organizacijskim i administrativnim kapacitetima. Tako su kod izrade predmetnog dokumenta analizirani i navedeni čimbenici, važni za procjenu kapaciteta provedivosti razvojnih projekata.

Odabrani projekti usmjeravaju razvoj Općine Sveta Nedelja prema dugoročnoj održivosti, konkurentnom gospodarstvu i dostizanju visoke razine kvalitete života lokalnog stanovništva, a sadržani su u sljedećim prioritetima:

* zaštita okoliša, efikasno upravljanje i valorizacija prostora,
* poboljšanje kvalitete društvene i komunalne infrastrukture,
* poboljšanje kvalitete poduzetničkog okruženja i razvoj poduzetništva i obrtništva,
* zaštita i održiva valorizacija prirodne i kulturne baštine.

Obzirom na navedeno, za provedbu u razdoblju i 2022. do 2025. godine odabrani su sljedeći razvojni projekti:

1. Poslovna zona Nedešćina
2. Coworking space Nedešćina
3. Izgradnja turističke infrastrukture
4. Energetska samodostatnost i klimatska neutralnost javnih objekata
5. Integrirani program poticanja razvoja lokalnog gospodarstva
6. Demografska obnova

Kroz analizu proračuna Općine Sveta Nedelja utvrđene su moguće neravnoteže u smislu mogućeg smanjenja fiskalnog kapaciteta pa su u predmetnom dokumentu predložene mjere i aktivnosti za povećanje fiskalnog kapaciteta proračuna Općine u narednom razdoblju. Provedba odabranih projekata kroz pozitivne multuplikativne socio-ekonomske učinke, svakako će u određenoj mjeri doprinijeti jačanju fiskalnog kapaciteta lokalnog proračuna.

Za optimalno postizanje željenih multiplikativnih učinaka razvojnih projekata predlažu se sljedeće aktivnosti:

* Osnivanje radnog tima za pripremu i provedbu odabranih projekata,
* Redovnu evaluaciju stanja provedbe Akcijskog plana (najmanje jednom godišnje),
* Modularnu strukturu projektnih aktivnosti kako bi u što većoj mjeri bili prihvatljivi za financiranje bespovratnim sredstvima iz nacionalnih i EU fondova,
* Usklađivanje planiranja proračuna Općine Sveta Nedelja i proračunskih projekcija sa Akcijskim planom.
1. FINANCIJSKA SREDSTVA

Financijska sredstva za izradu Akcijskog plana Općine Sveta Nedelja za razdoblje od 2022. do 2025. godine osigurana su u Proračunu Općine Sveta Nedelja za 2022. godinu.

 Jedinstveni upravni odjel